
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr. 48/2005 pentru reglementarea unor măsuri privind numărul de posturi şi cheltuieli de personal în sectorul bugetar, cu care comisia noastră a fost sesizată în fond cu adresa Biroului Permanent nr. PL.X.369 din 13 septembrie 2005.
	PREŞEDINTE,

Mihai Nicolae Tănăsescu

RAPORT

asupra proiectului de Lege privind aprobarea Ordonanţei de urgenţă a 
Guvernului nr. 48/2005 pentru reglementarea unor măsuri privind 
numărul de posturi şi cheltuieli de personal în sectorul bugetar
Cu adresa nr. PL.X.369 din 13 septembrie 2005, Biroul Permanent conform art.89 şi 108 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr. 48/2005 pentru reglementarea unor măsuri privind numărul de posturi şi cheltuieli de personal în sectorul bugetar.
La întocmirea prezentului raport s-au avut în vedere avizele Consiliului Legislativ, al Comisiei pentru administraţie publică, amenajarea teritoriului şi echilibru ecologic şi al Comisiei juridice, de disciplină şi imunităţi.
Prezentul proiect de lege are ca obiect de reglementare instituirea unui cadru legal unitar şi de principiu privind monitorizarea numărului şi cheltuielilor de personal, ceea ce presupune preluarea într-un singur act normativ a prevederilor din legea bugetului de stat şi cea a bugetului asigurărilor sociale de stat şi extinderea acestor prevederi şi pentru bugetele locale.

Proiectul de lege face parte din categoria legilor ordinare, potrivit art. 76 din Constituţia României, republicată.

La dezbaterea proiectului de Lege au participat, în conformitate cu prevederile art.51 şi 52 din Regulamentul Camerei Deputaţilor, domnul Sebastian Bodu – secretar de stat la Ministerul Finanţelor Publice şi domnul Moise Popescu – director general în cadrul aceluiaşi minister.

La lucrările comisiei au participat 20 deputaţi, din totalul de 25 membri ai comisiei.

Raportul comisiei a fost adoptat cu unanimitate de voturi.

Acest proiect de lege a fost adoptat de Senat în şedinţa din data de 8 septembrie 2005, în calitate de primă  Cameră sesizată.

Proiectul de lege, potrivit art. 75 din Constituţia României, republicată şi art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege privind aprobarea Ordonanţei de urgenţă a Guvernului nr. 48/2005 pentru reglementarea unor măsuri privind numărul de posturi şi cheltuieli de personal în sectorul bugetar, în şedinţa din data de 23.09.2005, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat. 
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


              Experţi parlamentari

Roşu Gica


Ene Giorgiana
1
2

